यात्रियों के लिए रेलवे का न्यू इयर गिफ्ट, लॉन्च की अपग्रेडिड टिकट बुकिंग वेबसाइट
वेबसाइट को पहले की वेबसाईट के मुकाबले ज्यादा यूरजर फ्रेंडली बताया जा रहा है। रेल मंत्री पीयूष गोयल ने गुरुवार को रेलवे की अपग्रेडिड वेबसाइट और मोबाइल ऐप की लॉन्चिंग की है
नई दिल्ली। भारतीय रेल ने अपने रेल यात्रियों के लिए टिकट बुकिंग के लिए एक पहले से ज्यादा बेहतर वेबसाइट और मोबाइल  लॉन्च की है, रेलवे ने इसे अपने यात्रियों के लिए नए साल का तोहफा बताया है। इस नई वेबसाइट के जरिए टिकट बुकिंग के साथ रिटायरिंग रूम, भोजन और होटल बुकिंग भी की जा सकेगी। वेबसाइट को पहले की वेबसाईट के मुकाबले ज्यादा यूरजर फ्रेंडली बताया जा रहा है। रेल मंत्री पीयूष गोयल ने गुरुवार को रेलवे की अपग्रेडिड वेबसाइट और मोबाइल ऐप की लॉन्चिंग की है। आईआरसीटीसी की मौजूदा वेबसाइट के जरिए रोजाना 8 लाख टिकट बुक किए जाते हैं जो रेलेवे के राजाना बिकने वाले टिकटों का लगभग 83 प्रतिशत है, देशभर में IRCTC के 6 करोड़ से ज्यादा यूजर हैं।